
Grozījumi Ministru kabineta 2015. gada 9. jūnija noteikumos Nr. 293 "Valsts tiešās pārvaldes iestāžu vadītāju atlases kārtība"
Izdoti saskaņā ar Valsts civildienesta likuma 
9. panta 2.1 daļu un Konkurences likuma 5. panta 3.1 daļu
· Izdarīt Ministru kabineta 2015. gada 9. jūnija noteikumos Nr. 293 "Valsts tiešās pārvaldes iestāžu vadītāju atlases kārtība" (Latvijas Vēstnesis, 2015, 116. nr.) šādus grozījumus:
· 1. Izteikt noteikumu nosaukumu šādā redakcijā:
· "Valsts tiešās pārvaldes iestāžu vadītāju un Konkurences padomes locekļu amata pretendentu atlases kārtība".
· 2. Izteikt tiesību akta izdošanas pamatojuma norādi šādā redakcijā:
· "Izdoti saskaņā ar Valsts civildienesta likuma 9. panta 2.1 daļu un Konkurences likuma 5. panta 3.1 daļu".
· 3. Izteikt 1. punktu šādā redakcijā:
· "1. Noteikumi nosaka:
· 1.1. kārtību, kādā veicama valsts tiešās pārvaldes iestāžu vadītāju (valsts civildienesta ierēdņu) (turpmāk – iestādes vadītājs) atlases plānošana, prasību izvirzīšana un pretendentu novērtēšana;
· 1.2. Konkurences padomes priekšsēdētāja un padomes locekļu amata pretendentu:
· 1.2.1. pieteikšanās nosacījumus un kārtību;
· 1.2.2. atlases kritērijus un novērtēšanas kārtību;
· 1.2.3. vērtēšanas komisijas izveides, darbības un lēmumu pieņemšanas kārtību."
· 4. Papildināt ar 1.1 punktu šādā redakcijā:
· "1.1 Konkurences padomes priekšsēdētāja un padomes locekļu amata pretendentu atlasi veic saskaņā ar šajos noteikumos noteikto kārtību, ja Konkurences likumā nav noteikts citādi."
· 5. Papildināt ar 3.1 punktu šādā redakcijā:
· "3.1 Atlases procesa ietvaros saņemtajai un radītajai informācijai ir ierobežotas pieejamības statuss."
· 6. Izteikt 4. punktu šādā redakcijā:
· "4. Ja ir vakants iestādes vadītāja amats vai ir pieņemts lēmums par iestādes vadītāja pārcelšanu vai atbrīvošanu no amata un attiecīgais Ministru kabineta loceklis ir pieņēmis lēmumu par atklāta pretendentu konkursa izsludināšanu uz iestādes vadītāja amata vietu vai ja ir nepieciešams izsludināt atklātu pretendentu konkursu uz Konkurences padomes priekšsēdētāja vai padomes locekļa amata vietu, attiecīgais Ministru kabineta loceklis nosūta Valsts kancelejai iestādes vadītāja vai Konkurences padomes locekļa amata aprakstu un informē par nepieciešamību izsludināt atklātu pretendentu konkursu uz iestādes vadītāja vai Konkurences padomes locekļa amata vietu."
· 7. Izteikt 5. punktu šādā redakcijā:
· "5. Iestādes vadītāja un Konkurences padomes locekļa amata pārbaudes kritērijus un to ietekmi uz kopējo novērtējumu nosaka, ņemot vērā amata pienākumu sarežģītību, atbildību, iestādes lielumu, kā arī nepieciešamās reformas un inovācijas konkrētajā iestādē vai nozarē."
· 8. Izteikt 6. punktu šādā redakcijā:
· "6. Komisijas sastāvu un komisijas priekšsēdētāju ar rīkojumu apstiprina attiecīgais Ministru kabineta loceklis. Komisijas locekļus – piecas personas – izvēlas no personu saraksta, kuru atbilstoši Valsts civildienesta likuma 9. panta pirmās daļas 1. punktam ir apstiprinājis Ministru kabinets. Komisijas sastāvā var būt ne vairāk kā trīs personas no vienas institūcijas."
· 9. Izteikt 9. punktu šādā redakcijā:
· "9. Atklātu pretendentu konkursu uz iestādes vadītāja un Konkurences padomes locekļa amatu Valsts kanceleja izsludina oficiālajā izdevumā "Latvijas Vēstnesis" un Nodarbinātības valsts aģentūras vakanču portālā. Sludinājumu par atklātu pretendentu konkursu uz iestādes vadītāja un Konkurences padomes locekļa amatu publicē arī Ministru kabineta tīmekļvietnē un sociālajos tīklos."
· 10. Papildināt ar II1. nodaļu šādā redakcijā:
· "II1. Pieteikšanās konkursam
· 9.1 Lai pieteiktos konkursā, pretendents iesniedz Valsts kancelejā šādus dokumentus:
· 9.11. pieteikuma vēstuli dalībai konkursā. Pieteikuma vēstulē norāda:
· 9.11.1. motivāciju ieņemt vakanto amatu;
· 9.11.2. apliecinājumu par atbilstību Valsts civildienesta likuma 7. pantā noteiktajām prasībām;
· 9.11.3. apliecinājumu par atbilstību Konkurences likuma 5.1 un 5.2 pantā noteiktajām prasībām (Konkurences padomes priekšsēdētāja un padomes locekļu amata pretendentiem);
· 9.11.4. apliecinājumu par atbilstību normatīvajos aktos noteiktajām prasībām, lai saņemtu speciālo atļauju pieejai valsts noslēpumam, ja amata pienākumu izpildē ir nepieciešama pieeja valsts noslēpumam;
· 9.12. dzīvesgaitas aprakstu (Curriculum Vitae), kurā ietverta informācija, kas apliecina atbilstību atlases konkursa sludinājumā minētajām prasībām;
· 9.13. savu redzējumu par iestādes vai nozares prioritātēm un attīstību (atbilstoši konkursa sludinājumā noteiktajai kārtībai).
· 9.2 Lai nodrošinātu pretendenta atbilstības pārbaudi, komisija, ja nepieciešams, ir tiesīga lūgt pretendentu iesniegt papildu dokumentus vai informāciju."
· 11. Izteikt 13. punktu šādā redakcijā:
· "13. Komisija ir lemttiesīga, ja komisijas darbā un lēmuma pieņemšanā piedalās ne mazāk kā trīs komisijas locekļi, ieskaitot komisijas priekšsēdētāju."
· 12. Izteikt 19.1. apakšpunktu šādā redakcijā:
· "19.1. atbilde ir sniegta (0,5 punkti);".
· 13. Izteikt 19.2. apakšpunktu šādā redakcijā:
· "19.2. sniegta daļēja atbilde (0,25 punkti);".
· 14. Izteikt 22. punktu šādā redakcijā:
· "22. Pamatotu lēmumu, par to, kuri pretendenti uzaicināmi uz vadības kompetenču novērtēšanu, pieņem komisija. Pretendentu var uzaicināt uz vadības kompetenču novērtēšanu, ja katrā mutiskās daļas posmā komisijas sniegtais pretendenta novērtējums ir vismaz trīs punkti."
· 15. Papildināt ar 22.1 punktu šādā redakcijā:
· "22.1 Par pretendentiem, kuri uzaicināti uz vadības kompetenču novērtēšanu, Valsts kanceleja pieprasa informāciju:
· 22.11. no Iekšlietu ministrijas Informācijas centra pārziņā esošās valsts informācijas sistēmas "Sodu reģistrs" – par pretendenta atbilstību Konkurences likuma 5.2 panta 1. punktā un Valsts civildienesta likuma 7. panta pirmās daļas 5. punktā un 6. punktā (attiecībā uz administratīvā pārkāpuma lietā vai krimināllietā piemērotu sodu, ar kuru aizliegts ieņemt ierēdņa amatu) noteiktajām prasībām;
· 22.12. no Valsts drošības dienesta – par pretendenta atbilstību normatīvajos aktos noteiktajām prasībām, lai saņemtu speciālo atļauju pieejai valsts noslēpumam, ja amata pienākumu izpildē ir nepieciešama pieeja valsts noslēpumam."
· 16. Izteikt 26. punktu šādā redakcijā:
· "26. Visiem pretendentiem novērtē vienādas kompetences, kas noteiktas iestādes vadītāja vai Konkurences padomes locekļa amata pārbaudes kritērijos, izmantojot vienādas kompetenču novērtēšanas metodes. Amata pārbaudes kritērijos nosaka, kuras divas vadības kompetences ir uzskatāmas par kritiskajām vadības kompetencēm konkrētajā amatā."
· 17. Izteikt 27. punktu šādā redakcijā:
· "27. Pretendenta vadības kompetenču novērtējums uzskatāms par neatbilstošu, ja kāda no kritiskajām vadības kompetencēm ir novērtēta ar "jāpilnveido" vai "neapmierinoši" vai kāda no pārējām vadības kompetencēm ir novērtēta ar "neapmierinoši"."

